CELEX: E2015J0017
Language: da
Date: 2016-02-01 00:00:00
Title: Domstolens dom af 1. februar 2016 i sag E-17/15 — Ferskar kjötvörur ehf. mod den islandske stat (Retternes kompetence — EØS-aftalens artikel 8 — indførsel af fersk kød — direktiv 89/662/EØF — harmonisering af ordningen vedrørende veterinærkontrol)

19.1.2017   
            
            
               DA
            
            
               Den Europæiske Unions Tidende
            
            
               C 18/25
            
         DOMSTOLENS DOM
   af 1. februar 2016
   i sag E-17/15
   Ferskar kjötvörur ehf. mod den islandske stat
   (Retternes kompetence — EØS-aftalens artikel 8 — indførsel af fersk kød — direktiv 89/662/EØF — harmonisering af ordningen vedrørende veterinærkontrol)
   (2017/C 18/09)
   I sag E-17/15, Ferskar kjötvörur ehf. mod den islandske stat, hvori Héraðsdómur Reykjavíkur (Reykjaviks herredsret) har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at afgøre, om EØS-aftalens bestemmelser finder anvendelse på indførsel af fersk kød til Island, har Domstolen, sammensat af præsidenten Carl Baudenbacher og dommerne Per Christiansen (refererende dommer) og Páll Hreinsson, afsagt dom den 1. februar 2016.
   Domskonklusionen lyder således:
   
               1.
            
            
               Anvendelsesområdet for EØS-aftalen som defineret i aftalens artikel 8 indebærer ikke, at en EØS-stat har en skønsmargen til at fastsætte regler om indførsel af uforarbejdede kødprodukter, da dette skøn kan være begrænset af bestemmelser, der er indarbejdet i et bilag til EØS-aftalen.
            
         
               2.
            
            
               Det er ikke foreneligt med bestemmelserne i direktiv 89/662/EØF, at en EØS-stat indfører regler om, at en importør af uforarbejdede kødprodukter skal ansøge om en særlig tilladelse, inden produkterne indføres, og at denne skal fremlægge et certifikat, hvorved det bekræftes, at kødet er blevet opbevaret i frossen stand i en vis periode forud for toldklareringen.